Nazcan linjat

thumb|Hämähäkkikuvio Nazcan tasangolla. Nazcan linjat ovat muinaisen eteläamerikkalaisen Nazca-kulttuurin intiaanien tekemiä geoglyfejä eli maakuvioita Perun rannikon ja pohjoisen Chilen aavikoilla ja kukkuloilla. Ne on tehty vuosien 200 eaa. ja 600 jaa. välisenä aikana. Jotkin kuviot esittävät geometrisiä muotoja ja jotkin esittävät eläimiä, kasveja ja ihmisiä. Nazcan linjat ovat Unescon maailmanperintökohde. Ensimmäiset kuviot löydettiin vuonna 1927 ja 2020-luvulla niiden tunnettu määrä kaksinkertaistui, kun kuvioita löydettiin lisää tekoälyn avulla vain kuudessa kuukaudessa. ==Tekotapa== thumb|Kuviot on tehty siirtämällä aavikon kiviä pois. Linjat tehtiin poistamalla maan hapettunut päällyskerros, jolloin tummien kivien alta paljastui vaaleaa maapohjaa. Tällaisten linjojen tekeminen on melko helppoa ja nopeaa. Linjat ovat säilyneet vuosituhansien aikana melko hyvin aavikoiden kuivuudessa, vaikka aurinko tummentaakin niitä ajan myötä. ==Kuviot== Valtaosa linjoista näkyy vain ilmasta, mutta kukkuloiden rinteille tehdyt linjat näkyvät myös maasta katsottuna. Jotkin linjat ovat suoria, jotkin kaarevia. Jotkin linjat ovat moninkertaisia ja saattavat risteytyä keskenään monimutkaiseksi verkostoksi. Jotain tiettyä muotoa esittävät linjat ovat tavallisesti yksinkertaisia, eivätkä risteydy. Erilaisia muotoja on noin 600, sillä vuonna 2024 niitä uutisoitiin löydetyn yli 300, mikä kaksinkertaisti niiden määrän. Jotkin ovat geometrisiä kuvioita, kuten kolmioita, epäsuunnikkaita, spiraaleja, nuolia ja sahalaitakuvioita. Jotkin hahmot esittävät ihmisiä tai erilaisia eläimiä, kuten kolibreja, kondoreita, apinoita, laamoja, sorsia, liskoja, hämähäkkejä ja valaita sekä puita ja muita kasveja. Joitain hahmoja ei ole tunnistettu. Kuviot ovat usein jättimäisiä, ja monet kattavat jalkapallokenttää suuremman alan. Kaikkiaan linjojen alue kattaa yli 640 neliökilometrin alan autiomaassa. Pisimmät linjat ovat jopa 20 kilometrin pituisia. Kaikkien linjojen yhteispituudeksi on arvioitu 1 300 kilometriä. Osa kuvioista on puolestaan pieniä. === Esimerkkejä=== Líneas de Nazca, Nazca, Perú, 2015-07-29, DD 52.JPG|Kolibri. Líneas de Nazca, Nazca, Perú, 2015-07-29, DD 55.JPG|Kondori. Líneas de Nazca, Nazca, Perú, 2015-07-29, DD 58.JPG|Pelikaani. Líneas de Nazca, Nazca, Perú, 2015-07-29, DD 49.JPG|Apina. Líneas de Nazca, Nazca, Perú, 2015-07-29, DD 50.JPG|Koira. Líneas de Nazca, Nazca, Perú, 2015-07-29, DD 39.JPG|Valas. Nazca lines fiore, Nasca.jpg|Kukka. Líneas de Nazca, Nazca, Perú, 2015-07-29, DD 46.JPG|"Pöllömies" tai "astronautti". Líneas de Nazca, Nazca, Perú, 2015-07-29, DD 62.JPG|Kädet. Líneas de Nazca, Nazca, Perú, 2015-07-29, DD 61.JPG|Puu. 04-Nazca Lines-nX-58.jpg|Spiraali. Pérou géoglyphes de Nazca (2).jpg|Geometrisiä kuvioita. PBd161-Nasca - linie i figury widoki z pkt wid.jpg|Kuvioita vuorenrinteessä. ==Tarkoitus== Linjojen tarkoituksesta on erilaisia käsityksiä. Yleisimmän käsityksen mukaan ne olivat polkuja, joita pitkin käveltiin uskonnollisissa riiteissä ja kulkueissa. Tähän viittaa se, että jotain hahmoa esittävät linjat eivät koskaan risteydy, ja niissä on yleensä eri alku- ja loppukohdat. Joidenkin mukaan linjojen tarkoitus oli luonnon ja jumalien kunnioittaminen, ehkä viljelysäiden parantamiseksi. Tätä teoriaa tukee se, että moni kuvio alkaa vesilähteen kohdalta tai osoittaa vettä kohti. Eräiden teorioiden mukaan linjat olivat tähtikarttoja tai reittejä uskonnollisten kohteiden välillä. Rinteille vedetyt linjat saattoivat olla maamerkkejä vaeltajille. Jotkut ovat väittäneet linjojen olevan avaruusolentojen tekemiä. == Katso myös == * Atacaman jättiläinen == Lähteet == == Aiheesta muualla == * Nascan ja Pampas de Jumanan kalliopiirrokset Unescon sivuilla * Google Maps * "The Nazca Lines Revisited: Creation of a Full-Sized Duplicate" - Joe Nickell's account of his reproduction * Skeptic's Dictionary * Publications about Nazca Lines Luokka:Unescon maailmanperintökohteet Perussa Luokka:Perun historia Luokka:Geoglyfit